21. ΑΝΑΓΚ. ΝΟΜΟΣ υπ’ αριθ. 469 της 22/24 Ιουλ. 1968 (ΦΕΚ Α΄ 162) Περί μισθολογικής διαβαθμίσεως του εφημεριακού Κλήρου της Εκκλησίας της Ελλάδος. Άρθρ.1.-1.Από 1 Ιουλ. 1968 οι εν ενεργεία τακτικοί εφημέριοι των ιερών ενοριακών Ναών, οι μισθοδοτούμενοι δυνάμει του Α.Ν. 536/1945 (ΦΕΚ 226 Α΄) «περί ρυθμίσεως των αποδοχών του ορθοδόξου εφημεριακού κλήρου της Ελλάδος κλπ.» εις βάρος του χρηματιστικού λογαριασμού «Κεφάλαια προς πληρωμήν μισθών εφημεριακού Κλήρου», ως διαβαθμίζονται εν τω Ν.Δ. 4538/1966 (ΦΕΚ 167 Α΄) «περί καθορισμού τυπικών προσόντων κατατάξεως των εφημερίων εις μισθολογικάς κατηγορίας» λαμβάνουν τον ακόλουθον μισθόν: Οι της Α΄ Μισθολογικής Κατηγορίας μισθόν ίσον προς τον του 6ου έως και 2ου βαθμού. Οι της Β΄ Μισθολογικής Κατηγορίας μισθόν ίσον προς τον του 8ου έως και 4ου βαθμού. Οι της Γ΄ Μισθολογικής Κατηγορίας μισθόν ίσον προς τον του 9ου έως και 6ου βαθμού. Οι της Δ΄ Μισθολογικής Κατηγορίας μισθόν ίσον προς τον του 10ου έως και 7ου βαθμού. 2.Εισαγωγικός μισθός των ως άνω εφημερίων ορίζεται αντιστοίχως, ο του 6ου, 8ου, 9ου ή 10ου βαθμού. 3.Δια την εν εκάστη Κατηγορία μισθολογικήν εξέλιξιν των κατά το παρόν άρθρον εφημερίων ορίζεται χρόνος υπηρεσίας κατά βαθμίδα: α)Δια την Α΄ Κατηγορίαν 4ετία δια την λήψιν μισθού 5ου βαθμού και 5ετία δια την λήψιν μισθού 4ου και 3ου βαθμού αντιστοίχως. β)Δια την Β΄ Κατηγορίαν 4ετία δια την λήψιν μισθού 7ου βαθμού και 5ετία δια την λήψιν μισθού 6ου και 5ου βαθμού. γ)Δια την Γ΄ Κατηγορίαν 4ετία δια την λήψιν μισθού 8ου βαθμού και 5ετία δια την λήψιν μισθού 7ου βαθμού. δ)Δια την Δ΄ Κατηγορίαν 5ετία δια την λήψιν μισθού εκάστου βαθμού. 4.Οι κατά την 1ην Ιουλ. 1968 υπηρετούντες εφημέριοι οι υπαγόμενοι εις τας διατάξεις του Α.Ν. 536/1945, διαβαθμίζονται ως ακολούθως, εν τη εν η ανήκουσι μισθολογική Κατηγορία, μετά ουσιαστικήν ητιολογημένην κρίσιν του οικείου Μητροπολιτικού Συμβουλίου, λαμβάνοντος υπ’ όψιν την καθόλου λειτουργικήν και ιεραποστολικήν εκάστου επίδοσιν και αναλόγως του χρόνου υπηρεσίας μετά των τυπικών προσόντων της Κατηγορίας, εις ην ήδη ανήκουσι: Μέχρι και του μισθού 4ου βαθμού, οι της Α΄ Κατηγορίας. Μέχρι και του μισθού 6ου βαθμού, οι της Β΄ Κατηγορίας. Μέχρι και του μισθού 7ου βαθμού, οι της Γ΄ Κατηγορίας. Μέχρι και του μισθού 8ου βαθμού, οι της Δ΄ Κατηγορίας. 5.Αι κατά το παρόν άρθρον αποφάσεις των οικείων Μητροπολιτικών Συμβουλίων περί μισθολογικής διαβαθμίσεως των εφημερίων δημοσιεύονται εις την Εφημερίδα της Κυβερνήσεως. 6.Εις τους κατά το παρόν άρθρον εφημερίους παρέχονται τα δια των παρ. 2-4 της υπ’ αριθ. 281/1966 Π.Υ.Σ. (ΦΕΚ 284-Α) «περί καθορισμού του βασικού μισθού των εν ενεργεία τακτικών εφημερίων» και υπ’ αριθ. 37/1967 Π.Υ.Σ. (ΦΕΚ 47-Α) «περί τροποποιήσεως της παρ. 3 της υπ’ αριθ. 281/20.12. 1966 Π.Υ.Σ. κλπ.» προβλεπόμενα δια τούτους επιδόματα. Δια την παροχήν της προσαυξήσεως πενταετιών λαμβάνεται υπ’ όψιν από 1ης Ιουλ. 1968 και η προϋπηρεσία ως ιεροδιακόνων. Άρθρ.2.-1.Εν περιπτώσει κατατάξεως του εφημερίου εις ανωτέραν μισθολογικήν Κατηγορίαν, λόγω αποκτήσεως των δια ταύτην οριζομένων, ανωτέρων προσόντων, ο εφημέριος κατατάσσεται εις τον εισαγωγικόν μισθόν της ανωτέρας ταύτης Κατηγορίας. Αν όμως κέκτηται βασικόν μισθόν ανώτερον του εισαγωγικού τούτου μισθού της ανωτέρας μισθολογικής Κατηγορίας, κατατάσσεται με τον ον κέκτηται μισθόν, του εν αυτώ ήδη διανυθέντος χρόνου συνυπολογιζομένου. 2.Η κατά το παρόν άρθρον κατάταξις εφημερίου διενεργείται κατά την υπό των παρ. 4 και 5 του προηγουμένου άρθρου προβλεπομένην διαδικασίαν. Άρθρ.3.-1.Εφημέριοι υπαγόμενοι εις τας διατάξεις του Α.Ν. 536/1945, έχοντες προϋπηρεσίαν κληρικού εις εφημεριακάς θέσεις ελληνορθοδόξων ιερών Ναών Κοινοτήτων ή Ιδρυμάτων της αλλοδαπής συνυπολογίζουσι ταύτην δια την κατά το άρθρ. 1 του παρόντος Α. Νόμου διαβάθμισίν των. 2.Την ως κληρικών τοιαύτην προϋπηρεσίαν δύνανται ν’ αναγνωρίσωσιν εις το Τ.Α.Κ.Ε. κατά τα δι’ αποφάσεως του Υπουργού Εθνικής Παιδείας και Θρησκευμάτων, τη προτάσει του Δ.Σ. αυτού ορισθησόμενα. Δια της παρ. 2 της υπ’ αριθ. 60/5938 της 6/24 Αυγ. 1971 αποφ. Υπ. Κοινων. Υπηρεσιών (ΦΕΚ Β΄ 675) ωρίσθη ότι: α)Η υπό της παρ. 2 του άρθρ. 3 του Α.Ν. 469/22.7.68 αναγνωριζομένη εις το ΤΑΚΕ προϋπηρεσία των περί ων η παρ 1 του αυτού άρθρου εφημερίων λογίζεται ως πραγματική δια τον κλάδον συντάξεως. β)Η αναγνώρισις αύτη λαμβάνει χώραν τη  αιτήσει του ενδιαφερομένου και κατόπιν  αποφάσεως του Διοικητικού Συμβουλίου  του Ταμείου Ασφαλίσεως και Αρωγής Ορθοδόξου Εφημεριακού Κλήρου της Ελλάδος επί καταβολή των κατά τον χρόνον της υποβολής της σχετικής αιτήσεως εισφορών δια  τον   κλάδον   τούτον  υπολογιζομένων   εις   το  (Αντί της σελ.112,01)  Σελ.112,01(α) Τεύχος 431-Σελ.89 Μισθοδοσία Ιερέων-Ενοριακή Εισφορά 33.Β.β.21 διπλάσιον των εκάστοτε ισχυουσών δια τους εν Ελλάδι υπηρετούντας και επί του κατά τον χρόνον της υποβολής της αιτήσεως μισθού της μισθολογικής κατηγορίας εις ην ανήκει έκαστος ή του βαθμού εις ον έχει ενταχθή. γ)Την ως άνω προϋπηρεσίαν δύνανται ν’ αναγνωρίζωσιν οι εν ενεργεία ησφαλισμένοι εις το ΤΑΚΕ εφημέριοι ολόκληρον ή εν μέρει. 3.Αι διατάξεις της παρ. 1 του παρόντος άρθρου έχουσιν εφαρμογήν και επί των εφημερίων της ορθοδόξου Εκκλησίας της Ελλάδος, εχόντων προϋπηρεσίαν κληρικού εις το Δημόσιον ή εις Νομικά Πρόσωπα Δημοσίου ή Ιδιωτικού Δικαίου. Ωσαύτως εφημέριοι Νομικών Προσώπων Δημοσίου ή Ιδιωτικού Δικαίου συνυπολογίζουσι πάσαν προϋπηρεσίαν των ως κληρικών δια την κατά τον παρόντα Νόμον και κατά το άρθρ. 13 του Ν.Δ. 3097/1954, ως ισχύει, διαβάθμισίν των. Άρθρ.4.-Αι διατάξεις των άρθρ. 1 έως 3 του παρόντος Α. Νόμου δύνανται, κοινή αποφάσει των Υπουργών Εθνικής Παιδείας και Θρησκευμάτων και Οικονομικών και του κατά περίπτωσιν αρμοδίου Υπουργού, μετά πρότασιν της Ιεράς Συνόδου και του αρμοδίου Οργάνου, να επεκτείνωνται, εν όλω ή εν μέρει, και επί των εφημερίων Οργανισμών, Ιδρυμάτων ή Συλλόγων εν γένει διατηρούντων ιερόν Ναόν εις βάρος του προϋπολογισμού τούτων και εφ’ όσον έχουσι την οικονομικήν δυνατότητα. Άρθρ.5.-Η κατά την παρ. 2 του άρθρ. 2 του Α.Ν. 536/45, ως νυν ισχύει, προβλεπομένη εισφορά εξ 25% επί των ακαθαρίστων εισπράξεων των ενοριακών Ναών, συναδελφικών και υπό ειδικών Νόμων διεπομένων Ναών, υπέρ του παρά τη Δημοσία Ληψοδοσία τηρουμένου χρηματιστικού λογαριασμού «Κεφάλαια προς πληρωμήν μισθών Εφημεριακού Κλήρου», εις όσους εξ αυτών έχουσι ακαθάριστα ετήσια έσοδα πλέον των 20.000 δραχμών, αυξάνεται από 1ης Ιουλ. 1968 εις 35%, περιοριζομένου του δια την κάλυψιν των δαπανών των Ναών ποσοστού εκ των ανωτέρω εισπράξεων από 56% εις 46%. Άρθρ.6.-Οι κατά το άρθρ. 1 του παρόντος εφημέριοι εγγράφονται ως μέτοχοι εις το Ταμείον Αρωγής Υπαλλήλων του Υπουργείου Εθνικής Παιδείας και Θρησκευμάτων εις βάρος των οποίων γίνονται από 1ης Ιουλ. 1968 αι νόμιμοι κρατήσεις. Ως προς την εξαγοράν του προδιαδραμόντος χρόνου υπηρεσίας των ειρημένων εφημερίων, την εκπλήρωσιν των υποχρεώσεών των και παν συναφές θέμα, εκδοθήσεται απόφασις του Υπουργού Εθνικής Παιδείας και Θρησκευμάτων, τη προτάσει του Δ.Σ. του ως άνω Ταμείου. Σελ.112,02(α) Τεύχος 431-Σελ.90 Άρθρ.7.-Δια Β.Δ/των, εκδιδομένων προτάσει των επί της Εθνικής Παιδείας και Θρησκευμάτων και επί των Οικονομικών Υπουργών, καθορισθήσεται πάσα λεπτομέρεια εν σχέσει με την εφαρμογήν του παρόντος Α. Νόμου. Άρθρ.8.-Η ισχύς του παρόντος Α. Νόμου άρχεται από 1.7.1968. 33.Β.β.21 Μισθοδοσία Ιερέων-Ενοριακή Εισφορά 